Northeim

Ajalugu

Northeimi on esmakordselt mainitud 800. aasta dokumendis, millesse kantud frangi aadlimehe vara üleandmine Fulda kloostrile. 10. sajandil sai ümberkaudsest piirkonnast krahvkond, mida haldasid Northeimi krahvid. Esimest neist, Siegfriedi on mainitud 982. aastal. Aastatel 1061 kuni 1070 pidas krahv Otto keisri vasallina Baieri hõimuhertsogkonda, kuid kaotas selle, sest ta osales Saksimaa mässus kuningas Heinrich IV vastu.
St. Blasiuse klooster asutati 1100. aasta paiku. 1252. aastal sai Northeim linnaõiguse ning aastatel 1384 kuni 1554 oli see Hansa Liidu liige. Kui 1532. aastal juurutati protestantism, anti kõik kirikud protestantidele. Linn sai Hannoveri kuningriigi osaks.
Osa Northeimist hävines tulekahjus 1832. aastal, kui esinduslik keskajast pärinev raekoda ja rohkem kui 40 maja maha põlesid. Veel kahju põhjustas tulekahju 1892. aastal, mis hävitas mitu ajaloolist hoonet turuplatsil.
Pärast raudtee avamist Hannoverist Göttingeni 1854. aastal omandas Northeim tähtsust ja sai raudteesõlmeks. Lõuna-Harzi raudtee avati 1868. aastal ja Sollingi raudtee 1878. aastal. Teise maailmasõja ajal pommitati Northeimi septembris 1944, veebruaris 1945 ja märtsis 1945. Raudteejaam, viis tehast ja 18 maja hävitati täielikult ning 80 maja said purustusi. Ajalooline keskus ei saanud tõsiseid pommikahjustusi.
Northeim on William Sheridan Alleni raamatu The Nazi Seizure of Power aines, põhjalik uuring natsismi edu kohta linna tasandil. Raamat kirjeldab, kuidas natsid võtsid üle kõik sotsiaalsed rühmad linnas ja natsifitseerisid need, kuid ei suutnud luua positiivset entusiasmi natsiriigi suhtes. Selle asemel oli elanikkond "pihustatud" ja ilma jäetud vahenditest rühmahädade väljendamiseks. Raamatut kritiseeriti kirikute rolli eiramise eest, mis jäid suuresti autonoomseteks. Kuid isegi tema kriitikud ütlevad, et raamat on natside Saksamaa mõistmise seisukohast otsustava tähtsusega ja on mänginud olulist rolli teadmiste kujundamisel. Imbshausen, Teise maailmasõja-järgse Briti sektori ümberasustatud isikute laagri paik liidendati linnaga 1974. aastal.
15. novembril 1992 sõitis kiirrong Northeimi lähedal rööbastelt mahasõitnud kaubarongi rusudesse. 11 inimest sai surma ja 52 vigastada.

Transport

Hannoveri lõunaraudtee ühendab Northeimi Göttingeni ja Hannoveriga. Sollingi raudtee ühendab Northeimi linnadega Solling-Vogleri looduspargi lõunaosas.
Northeimis on ka väike murulennuväli linnast ida pool.

Vaatamisväärsused

Northeimi vanas keskuses on palju säilinud vahverkmaju, näiteks Wassergassel, ühel kõige maalilisemal tänaval, ja Kuhgassel, Northeimi kitsaimal tänaval. Vanimad vahverkmajad ehitati tammepuidust 15. sajandil. Paljudel fassaadidel on vaatamisväärsed puunikerdused.
Osa ajaloolisest keskusest on veel ümbritsetud keskaegsest linnamüürist, mis ehitati aastatel 1252–1305.
Northeimi vanim kirik on Saint Fabiani ja Sebastiani kabel, mis ehitati tüüpilises gooti stiilis 14. sajandi keskpaigas ja renoveeriti aastatel 1985/86. Saint Sixti kirik ehitati aastatel 1464 kuni 1517. Seal on gooti altar aastast 1420 ja veel üks altar 16. sajandist. Pärast kiriku andmist protestantidele aastal 1539 ei elanud Northeimis katoliiklasi mitmeid aastakümneid. Esimene katoliiklik kirik, mis ehitati pärast reformatsiooni, oli Maarja kirik väljaspool ajaloolist kesklinna, mis asutati 19. sajandi lõpus.
Saint Spirituse haigla on suur 1500. aasta paiku ehitatud puunikerdustega vahvärkmaja.
Saint Blasii on endine klooster, mis asutati 11. sajandil ja kaotati 1592. aastal pärast reformatsiooni.
Imbshauseni külas, mis liidendati linnaga 1974. aastal, on vaatamist väärt aastatel 1862–64 suurde parki ehitatud loss.
Theater der Nacht paikneb vanas tuletõrjedepoos, mis on ümber ehitatud ja kujundatud kunstnike Ruth ja Heiko Brochhauseni poolt. See avati mais 1999. Teater on nukuteater.